[γαιος λιβιος μααρκου στ]ρατηγος υπ[ατ]ος ρ[ω]μ[αιων και δημ]αρχοι και [η συγκλ]ητος δελφων τοις αρ[χο]υσι και τηι πο[λει χαιρειν] οι παρ υμων αποσταλεντες πρεσβευται ηρυς ευδωρου αμο[σθε]νης αρχελα τα τε γραμματα απεδοσαν και αυτοι διελεγησαν ακολουθως τοις εν αυτοις κατακεχωρ[ισ]μενοις μετα πασης σπουδης φιλοτιμιας ουθεν ελλειποντες ενεφανιζον δε και δ[ι]οτι τον τε αγωνα τογ γυμνικον και την θυσιαν υπερ ημων συνετελεσατε και η συγκλητος την διανοιαν προσεσχεν τε και εδοξεν αυτοις υπερ τε τωμ προτερον πρεσβευτων βουλωνος θρασυκλεος ορεστα τωμ προς ημας μεν αφικομενων εν δε τηι εις οικον ανακομιδηι διαφωνησαντων γραψαι προς μααρκον φολουιον τον ημετερον στρατηγον ινα φροντισηι οπως οταν καθ ημας γενηται τα κατα την σαμην πραγματα αναζητησηι τους αδικησαντας και φροντισηι ινα τυχωσιν της καθηκουσης τιμωριας και τα των πρεσβευτων υπαρχοντα αποκατασταθηι παντα τοις οικειοις αυτων εδοξεν δε και προς αιτωλους γραψαι περι των γινομενων παρ υμιν αδικηματων ινα νυμ μεν τα απηγμενα απαντα αναζητησωσιν και αποκαταστησωσιν υμιν του δε λοιπου μηθεν ετι γινηται και περι των εν δελφοις κατοικεοντων εχειν υμας εξουσιαν εφηκεν η συγκλητος εξοικιζειν [ο]υς αμ βουλησθε και εαν κατοικειν παρ υμας τους ευαρεστουντας τωι [κ]οινωι των δελφων τας δε δοθεισας αποκρισεις τοις εμπροσθεν προς [η]μας αφικομενοις παρ υμων πρεσβευταις ανεδωκαμεν αυτοις καθως [η]ξιουν ημας και εις το λοιπον δε πειρασομεθα αει τινος αγαθου [παρ]αιτιοι τοις δελφοις γινεσθαι δια τε τον θεον και δι υμας δια το πατριον ημιν ειναι τους θεους σεβεσθαι τε και τιμαν τους οντας παντων αιτιους των αγαθων.
Phokis — Delphi — 189-188 BC — Roman Doc. Gr. East.38 — Sherk
 189-188 BC 